| CEDIDA





Canvi d'escenari per a Inés Arrimadas. L'actual líder de Ciutadans a Catalunya podria fer pròximament el salt al Congrés dels Diputats i, per tant, el moviment de fitxes faria que la gaditana es veiés obligada a deixar l'escó al Parlament de Catalunya. Segons avança ABC, la formació taronja s'estaria plantejant fer un tàndem a Madrid, format per Albert Rivera i Inés Arrimadas. «Inés és una peça clau en la política nacional», comenten des d'una formació, on també argumenten que faria un «bon tàndem» amb Rivera.

La mà dreta d’Albert Rivera s’estableix a Madrid

La carrera política d’Arrimadas està en auge. Després d'haver estat la més votada a les passades eleccions autonòmiques de Catalunya, el partit confia en el fet que sigui la número dos de la llista de Ciutadans de cara a les eleccions generals. Posicionada com la mà dreta del líder del partit, s’espera que Arrimadas catapulti a Albert Rivera com a primer ministre dins l’àmbit nacional.

El marit de la política fa un temps que està establert a Madrid, i l’arribada de la seva parella ajudarà que trobin una llar on assentar-se i fer front al seu nou panorama professional.

També et pot interessar: Inés Arrimadas assegura que l’Estat espanyol no va afusellar Companys

Una parella que no comparteix idees polítiques

Les diferents opinions polítiques posaven en dubte l’estabilitat del matrimoni d’Inés Arrimadas i Xavier Cima. Mentre que ell seria nacionalista català, ella defensa fèrriament la unitat d’Espanya.

| Instagram

Abans de contraure matrimoni, Xavier treballava com a diputat a Convergència Democràtica de Catalunya, i a les seves xarxes socials podien llegir-se els següents missatges: «Catalunya no és Espanya» o «El poble català ha demostrat un excel·lent civisme a través de la Via Catalana cap a la Independència». No obstant això, Cima va anar deixant de manera progressiva la seva activitat política després de casar-se amb la líder de Ciutadans.

D’aquesta manera, va abandonar el seu càrrec a l’Ajuntament de Ripoll per mudar-se a Barcelona: «La meva vida professional ha fet un gir i no puc dedicar-me a l’Ajuntament tant com voldria. No tinc el cap a Ripoll», confessava.

Van contraure matrimoni a Jerez de la Frontera

Inés i Xavier van contraure matrimoni l’any 2016 quan feia quatre anys que es van conèixer al Parlament. «Gràcies a tots els familiars i amics que heu volgut compartir amb nosaltres un dels dies més especials de la nostra vida. Estem molt feliços!», va comentar la parella a les xarxes socials.

| HOLA

El lloc escollit per a l’esdeveniment va ser Jerez de la Frontera, localitat on va néixer Inés Arrimadas. La cerimònia civil va ser celebrada per un amic de la política, i van acudir més de 200 convidats.